《杂曲歌辞。苦热行》
唐代·王毂

祝融南来鞭火龙，火旗焰焰烧天红。日轮当午凝不去，

万国如在洪炉中。五岳翠乾云彩灭，阳侯海底愁波竭。

何当一夕金风发，为我扫却天下热。

作者简介：王毂，唐诗人。字虚中，自号临沂子。宜春（今属江西）人。乾宁五年登进士及第。历国子博士，终尚书郎。未第时为《玉树曲》，大播于时。